كلبك 2013
اقفل باب كلبك
اقفل باب كلبك واكسر المفتاح
وخليلك درع خاف احد يكسره
اليكلك احبك فتشه كلش زين
بس يدخل الكلبك صدك يفجّره
واحجيلك نصيحة كلب حب وذاب
سرك لا تكشفه وبالك تنشره
لان كل البشر قاصات بالاسرار
لو تبقى عمر ما تفتح الشفره
لكن ما اعمم كل وكت موجود
انواع البشر مخلوقه بالقدره
تصادف ذهب صافي ويصدف المغشوش
بقت عينك دليلك هيه التقدره
واذا صافي لكيت باي ثمن اشريه
لان كلش ثمين وبالك تخسره